CELEX: 62007CA0143
Language: hu
Date: 2008-04-24 00:00:00
Title: C-143/07. sz. ügy: A Bíróság (negyedik tanács) 2008. április 24-i ítélete (Finanzgericht Hamburg – Németország előzetes döntéshozatal iránti kérelme) – Reuter & Co. (Firma A.O.B.) kontra Hauptzollamt Hamburg-Jonas (Mezőgazdaság – 3665/87/EGK rendelet – 11. cikk – A mezőgazdasági termékekre vonatkozó export-visszatérítési rendszer – A visszatérítés elrendelésének feltétele – A másik szerződő fél által meghamisított okmányok benyújtását követően az exportőrnek kifizetett visszatérítés – Kivitelre nem került áru – Szankciók alkalmazásának feltételei)

7.6.2008   
            
            
               HU
            
            
               Az Európai Unió Hivatalos Lapja
            
            
               C 142/9
            
         A Bíróság (negyedik tanács) 2008. április 24-i ítélete (Finanzgericht Hamburg – Németország előzetes döntéshozatal iránti kérelme) – Reuter & Co. (Firma A.O.B.) kontra Hauptzollamt Hamburg-Jonas
   (C-143/07. sz. ügy) (1)
   
   (Mezőgazdaság - 3665/87/EGK rendelet - 11. cikk - A mezőgazdasági termékekre vonatkozó export-visszatérítési rendszer - A visszatérítés elrendelésének feltétele - A másik szerződő fél által meghamisított okmányok benyújtását követően az exportőrnek kifizetett visszatérítés - Kivitelre nem került áru - Szankciók alkalmazásának feltételei)
   (2008/C 142/13)
   Az eljárás nyelve: német
   A kérdést előterjesztő bíróság
   Finanzgericht Hamburg
   Az alapeljárás felei
   
      Felperes: Reuter & Co. (Firma A.O.B.)
   
      Alperes: Hauptzollamt Hamburg-Jonas
   Tárgy
   Előzetes döntéshozatal iránti kérelem – Finanzgericht Hamburg – Az 1994. december 2-i 2945/94/EK bizottsági rendelettel (HL L 310., 57. o.) és a mezőgazdasági termékek után járó export-visszatérítési rendszer alkalmazása közös részletes szabályainak megállapításáról szóló, 1999. április 15-i 800/1999/EK bizottsági rendelet (HL L 102., 11. o.; magyar nyelvű különkiadás 3. fejezet, 25. kötet, 129. o.) 51. cikkével módosított, a mezőgazdasági termékekre vonatkozó export-visszatérítési rendszer alkalmazásának közös részletes szabályai megállapításáról szóló, 1987. november 27-i 3665/87/EGK bizottsági rendelet (HL L 351., 1. o.) 11. cikke (1) bekezdésének értelmezése – Harmadik személy által meghamisított okmányok benyújtását követően az exportőrnek kifizetett visszatérítés – Szankciók alkalmazásának feltételei
   Rendelkező rész
   Az 1994. december 2-i 2945/94/EK bizottsági rendelettel módosított, a mezőgazdasági termékekre vonatkozó export-visszatérítési rendszer alkalmazásának közös részletes szabályai megállapításáról szóló, 1987. november 27-i 3665/87/EGK bizottsági rendelet 11. cikkének (1) bekezdését úgy kell értelmezni, hogy az ott írt szankció alkalmazandó azon exportőrrel szemben, aki valamely áru tekintetében export visszatérítést igényelt, amennyiben az említett áru – a vele szerződő fél csalárd magatartása következtében – nem került kivitelre.
   
      (1)  HL C 117., 2007.5.26.